stanford-oval/wikipedia huggingface dataset:
ויירושוב
יהודי ויירושוב

יהודים ראשונים התיישבו בעיירה בסוף המאה ה-16, כאשר התבצע גירושם של יהודי ויילון הסמוכה. בשנת 1857 היוו יהודי היישוב כ-41% מכלל תושביו. מהמאה ה-19 פעלו בעיירה חסידויות שונות. משנת 1891 ועד 1914 כיהן כרב בעיירה שאול משה זילברמן, אשר הפעיל ביישוב ישיבה נודעת. גם הרב אברהם בנימין זילברברג כיהן כרב בווירושוב. במשך כ-250 שנה, הייתה קהילת ויירושוב מסונפת לקהילת קמפנו הסמוכה, ובתחילת המאה ה-19 ייסדו יהודי ויירושוב קהילה נפרדת לעצמם.
במהלך מלחמת העולם הראשונה נהרגו 13 יהודים מהעיירה כתוצאה מהפגזות הצבא הגרמני, ובמהלך ביזה שערכו הפולנים המקומיים בבתי ובחנויות היהודים בעיירה, חולל גם בית הכנסת בה. בין מלחמות העולם הוחמר מצבם הכלכלי של יהודי העיירה, וחלקם הגיעו לכדי פת לחם. בד בבד, התגברה בעיירה הפעילות הציונית, כאשר המפלגה הבולטת ביישוב הייתה המזרחי. זאת, לצד פעילות של אגודת ישראל. בתקופה זו נמנו בעיירה כ-2,400 יהודים, למעלה ממחצית מתושביה.
יהודי ויירושוב > בשואה

עם כיבוש העיירה בידי הגרמנים בתחילת ספטמבר 1939, רצחו כמה עשרות מיהודיה, וביצעו מעשי שוד ביתר האוכלוסייה היהודית בה. בנובמבר 1939 נאסרו נכבדי הקהילה היהודית, ושולחו לבית סוהר ליד לודז'. בד בבד, מונה בעיירה יודנרט, אשר נצטווה לספק לגרמנים עובדים יהודים לעבודות כפייה, ולהעביר להם תשלומי כופר. מאביב 1941 החלו להישלח יהודים מהעיירה למחנות עבודה באזור פוזנן.
בספטמבר 1941 רוכזו יהודי העיירה בגטו סגור שהוקם בה, אשר הוקף בגדר תיל. לגטו הובאו יהודים נוספים מהסביבה לרבות יהודים מקמפנו, עד שמספר יושביו הגיע לכ-2,000 איש, ובמקביל שטחו צומצם בהדרגה, תוך התפתחות תנאי צפיפות ורעב בו.
ב-21 עד 23 באוגוסט 1942 פשטו על הגטו שבעיירה כוחות ס"ס ומשטרה. יהודי הגטו רוכזו בתוך הכנסייה המקומית ובמבנה נוסף, תוך רצח 107 יהודים בשעת האקציה. לאחר סלקציה נלקחו מספר מיהודי העיירה לגטו לודז', והיתר נלקחו במשאיות למחנה ההשמדה חלמנו.
אנדרטה לזכר יהודי ויירושוב (וירושוב) והסביבה בבית העלמין קריית שאול בתל אביב
רובין טאני

| --- | --- |
רובין טאני
רובין טאני
 לידה:  19 ביוני 1972 (בת 52) שיקגו, אילינוי, ארצות הברית
 סוגה מועדפת:  שחקנית טלוויזיה וקולנוע
 מדינה:  ארצות הברית 
 תקופת הפעילות:  מ-1991
 מקום לימודים:  תיכון סנט איגניישוס  Carl Sandburg High School 
 בן או בת זוג:  Bob Gosse (4 באוקטובר 1997–26 בינואר 2006) 
 מספר צאצאים:  2
 פרסים והוקרה:  גביע וולפי לשחקנית הטובה ביותר (1997) 
 פרופיל ב-IMDb
 
רובין טאני (באנגלית: Robin Tunney; נולדה ב-19 ביוני 1972) היא שחקנית אמריקאית, הידועה בעיקר בשל תפקידה בתור ורוניקה דונובן בסדרה "נמלטים" (2005–2006), בתור טרסה ליסבון (אנ') בסדרה "המנטליסט" (2008–2015).
ביוגרפיה

טוני נולד בשיקגו, אילינוי, לאב מוכר מכוניות, פטריק, ולאם ברמנית, קאת'י. אביה של טאני נולד בעיירה סטרייד (אנ'), מחוז מאיו, אירלנד, וסביה מצד אמה היו במקור מקלייר איילנד (אנ'), אירלנד. יש לה אח ואחות גדולה ממנה, פטריק וסוזן. היא בת דודה של טום טאני (אנ'), היועץ המשפטי של מועצת העיר שיקגו (אנ').
טאני גדלה באורלנד פארק (אנ'), פרבר דרום-מערבי של שיקגו. היא חונכה כקתולית, ולמדה בבית הספר תיכון ומכינה קדם אקדמית על שם איגנטיוס מלויולה בשיקגו ולאחר מכן התחנכה בתיכון האקדמיה לאמנויות של שיקגו (אנ').
ביוגרפיה > קריירה

בגיל 18, עברה טאני ללוס אנג'לס, קליפורניה. שם היא השתתפה במספר סדרות בתפקיד אורח: "Class of '96", "חוק וסדר", "Life Goes On" ו"Dream On" ולאחר שנתיים השתתפה בסרט "העולם על פי קליפורניה מן" משנת 1992.
בשנת 1995 הגיעה פריצתה הגדולה כאשר שיחקה בסרט הנעורים "רקורד חזק".
בשנת 1996 שיחקה בתפקיד ראשי בסרט האימה "הכישוף" (עם פאירוזה באלק, נב קמפבל ורייצ'ל טרו). טאני גילחה את שערה בשביל לשחק בסרט "רקורד חזק", והיא נאלצה לחבוש פאה לסרט "הכישוף".
בשנת 1997 שיחקה בסרט "ניאגרה, ניאגרה" (עם הנרי תומאס). על תפקידה בסרט היא קיבלה את פרס השחקנית הטובה בפסטיבל הסרטים של ונציה. בשנת 1999 שיחקה בסרט "סוף העולם" ביחד עם ארנולד שוורצנגר.
בשנת 2004 טאני שיחקה בפרק הפיילוט של הסדרה "האוס" בתור גננת שמתעלפת מול תלמידיה.
בשנים 2005–2006 היא שיחקה בתפקיד ראשי בעונה הראשונה של הסדרה "נמלטים", ושבה לתפקיד אורח בעונתה השנייה.
בשנת 2008 טאני שיחקה בסרט הדרמה "אוגוסט".
בין השנים 2008–2015 טאני שיחקה בסדרה "המנטליסט" בתפקיד סוכנת ה-CBI טרסה ליסבון.
בשנת 2018 כיכבה לצד ניקולס קייג' בסרט המתח "חלון אחורי".
בשנת 2019 גילמה את הדמות הראשית בסדרת הדרמה המשפטית "התיקון" מבית רשת ABC, בתור מאיה טראוויס, עוזרת התובע המחוזי בלוס אנג'לס. סדרה זו בוטלה לאחר עונה אחת.
ביוגרפיה > חיים אישיים

ב-4 באוקטובר 1997 נישאה טאני למפיק הקולנוע בוב גוס (אנ'), לאחר שנתיים של זוגיות. בני הזוג התגרשו בשנת 2006.
בשנת 2009 היא התארסה לבמאי האוסטרלי אנדרו דומיניק (אנ') אולם הם נפרדו בשנת 2010.
ב-25 בדצמבר 2012 התארסה לניקי מרמט, בזמן שהיו בחופשה בריו דה ז'ניירו. להם שני ילדים, אוסקר (יליד 23 ביוני 2016) וקולט קת'לין (ילידת 19 בינואר 2020).
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1992 | העולם על פי קליפורניה מן | אלה |  |
| 1995 | רקורד חזק | דברה |  |
| 1996 | הכישוף | שרה ביילי |  |
| 1997 | ג'וליאן פו | שרה |  |
| 1997 | ניאגרה, ניאגרה | מרסי | מועמדת פרס אינדפנדנט ספיריט לשחקנית הטובה ביותר (1999) |
| 1998 | Montana | קיטי |  |
| 1999 | סוף העולם | כריסטין יורק |  |
| 2000 | מעבר לגבול הסכנה | אנני גארט |  |
| 2000 | סופרנובה | דניקה לאנד |  |
| 2001 | חוקרים סקס | זואי |  |
| 2002 | סודות החיים | לורה |  |
| 2002 | רצח מתוק | זואי |  |
| 2003 | Abby Singer | עצמה |  |
| 2003 | מתחתנים עם ההורים | אנג'לה האריס |  |
| 2004 | פפראצי | אבי לארמין |  |
| 2004 | לכודים בצל הפחד | ווין פרנץ' |  |
| 2005 | The Zodiac | לורה פאריש |  |
| 2005 | Runaway | קארלי |  |
| 2006 | הוליוודלנד | לאונור למון |  |
| 2006 | פרס של טיפשים | זואי |  |
| 2006 | חלון פתוח | איזי |  |
| 2008 | אוגוסט | מלאני הנסון |  |
| 2008 | ערבה בוערת | לורה |  |
| 2009 | Passenger Side | תרסה |  |
| 2012 | See Girl Run | אמי |  |
| 2015 | הנבחרת שלי (אנ') | גלוריה סטיינמרק |  |
| 2018 | חלון אחורי | מגי |  |
| 2018 | Monster Party | רוקסן דוסון |  |
| 2020 | דוהרת | אגתה קיין |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991 | CBS Schoolbreak Special | ברוק | פרק: "But He Loves Me" |
| 1991 | Life Goes On | מארי | פרק: "Corky's Travels" |
| 1992 | Perry Mason: The Case of Reckless Romeo | סנדרה טרנר | סרט טלוויזיה של NBC |
| 1993 | Frogs! | האנה | סרט טלוויזיה של PBS |
| 1993 | JFK: Reckless Youth | קת'לין קאבנדיש | מיני-סדרה |
| 1993 | Cutters | דבורה | 5 פרקים |
| 1993 | Class of '96 | לינדה מילר | 5 פרקים |
| 1993 | Dream On | מרי-בת' | פרק: "Silent Night, Holy Cow Part II" |
| 1994 | חוק וסדר | ג'ייל טמפלטון | פרק: "Mayhem" |
| 1996 | Riders of the Purple Sage | אליזבת' ארן | סרט טלוויזיה של TNT |
| 1998 | Rescuers: Stories of Courage: Two Families | מלווינה "מלכה" צ'יזמאדי | סרט טלוויזיה של שואוטיים |
| 1998 | Naked City: Justice with a Bullet | מרי קופמן | סרט טלוויזיה של שואוטיים |
| 2003 | אזור הדמדומים (אנ') | אדי דוראנט | פרק: "Developing" |
| 2004 | האוס | רבקה אדלר | פרק: "Pilot" |
| 2005–2006 | נמלטים | ורוניקה דונובן | תפקיד ראשי (עונה 1) תפקיד אורח (עונה 2); 23 פרקים |
| 2007 | רובוט צ'יקן | מאדאם רז / קרול דראמס | דיבוב; פרק: "Slaughterhouse on the Prairie" |
| 2008 | The Two Mr. Kissels | ננסי קיסל (אנ') | סרט טלוויזיה של Lifetime |
| 2008–2015 | המנטליסט | טרסה ליסבון (אנ') | תפקיד ראשי (7 עונות); 151 פרקים |
| 2016 | אהבה | אישה | פרק: "The End of the Beginning" |
| 2018 | רעבים | ברנדלין היגינס | פרק: "Miss Bareback Buckaroo" |
| 2019 | התיקון | מאיה טרוויס | תפקיד ראשי; 10 פרקים |
| 2023 | אדוארד היקר | ג'יין אדלר | 4 פרקים |
הערות שוליים

↑  Robin Tunney Welcomes Son Oscar Holly, People.com, ‏7 ביולי 2016 (באנגלית)
↑  Robin Tunney Welcomes Daughter Colette Kathleen: She's 'Ready to Take Over the World', People.com, ‏23 בינואר 2020 (באנגלית)
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| --- | --- |
בקרת זהויות :  NLI: 987012384949105171  PLWABN: 9810628522305606  BNE: XX1416449  BnF: cb142345799 (data)  GND: 138791252  ISNI: 0000 0001 1948 1746  LCCN: no97037816  NKC: xx0098044  NTA: 239625099  SUDOC: 160201071  VIAF: 32209590   WorldCat (עם VIAF): 32209590
חוצפה

חוצפה היא התנהגות שאינה מצייתת לנורמה תוך כדי התרסה, ובפרט יש בה חוסר ציות לסמכות. במצבים קיצוניים, החוצפה אינה מלווה רק בחוסר נימוס אלא גם בגסות רוח ובפגיעה בזולת.
להדגשת השלילה שבחוצפה משמשים הביטויים "חוצפה מדרגה ראשונה" ו"חוצפה שאין כדוגמתה".
במשמעותה הבסיסית בעברית, למילה "חוצפה" קונוטציה שלילית, לתיאור חציית גבולות ההתנהגות המקובלת ללא בושה. בהלכה מוזכרת החוצפה ככינוי להתנהגות לא מוסרית ולא הוגנת (אדם המחזיק בחלקת קרקע שבין שני שותפים), ובאגדה היא מוזכרת כסימן לתקופה הירודה של עקבתא דמשיחא שאחד מסימניה היא "חוצפא יסגי". עם זאת, כבר במסכת סנהדרין מופיעה התייחסות חיובית לחוצפה: "אמר רב נחמן: חוצפא, אפילו כלפי שמיא מהני", כלומר: החוצפה מועילה גם כאשר היא מופנית כלפי שמים, כלפי הסמכות העליונה ביותר.
המילה "חוצפה" היא במקורה ארמית כמובא בספר דניאל שבתנ"ך ובתלמוד הבבלי (ראה לעיל), המילה עברה ליידיש, ובדומה למילים רבות ביידיש, בתהליך של שאילת מילים חדרה לאנגלית, שבה היא מאויתת על פי רוב Chutzpah‏ (נהגה במלעיל, לפי ההגייה האשכנזית ובניגוד להגייה המלרעית בעברית ישראלית), ולגרמנית, שבה היא מאויתת Chuzpe. בשפות אלה בולטת יותר הקונוטציה החיובית שלה והיא מחמאה על התנהגות נועזת.
אזכורים בתרבות

כרוז משנת תרנ"ו נגד שרה סוניה דיסקין - הרבנית מבריסק, בו ניתן לחוש את השנאה אליה
במסע פרסום לבירה מכבי, בירה מתוצרת ישראל שהתמודדה מול מותגים זרים, שימשה הסיסמה "בעולם קוראים לזה חוצפה ישראלית".
לביקורת על התנהגותם של ישראלים, ובפרט לביקורת על התנהגותם של ארגונים ישראליים, נהוג לכנות התנהגות זו "חוצפה ישראלית".
הלקסיקון ההיתולי "The Joys of Yiddish" של לאו רוסטן מגדיר חוצפה כהתנהגותו של אדם שרצח את אביו ואמו, ומבקש את רחמי בית המשפט בנימוק שהוא יתום.
אמרה עממית ביידיש: "אַ ייד האָט אַכט-און-צוואָנציק פּראָצנט פּחד, צווי פּראָצנט צוקער אונד זיבעציק פּראָצנט חוצפּה" (בתרגום לעברית: "יהודי מורכב מעשרים ושמונה אחוז פחד, שני אחוז סוכר ושבעים אחוז חוצפה").
המשפטן היהודי-אמריקאי אלן דרשוביץ קרא לקובץ מאמריו Chutzpah, ואיש מדע המדינה נורמן פינקלשטיין הגיב בספר שנקרא Beyond Chutzpah.
בדיחה יהודית ידועה מגדירה חוצפה כך: יהודי נתבע בגרמניה על הוצאת דיבה, הוא מואשם שאמר "חוצפה". השופט אינו מכיר את המילה כלל ומבקש מהיהודי לבאר לו. היהודי מסביר לשופט שזה בלתי ניתן לתרגום. לבסוף הוא מואיל לתרגם את חוצפה ל"עזות מצח", אך מוסיף עם זאת, שזו לא עזות מצח רגילה אלא "עזות מצח עם גבורה (Gewure)".
הערות שוליים

↑  תלמוד בבלי, מסכת בבא מציעא, דף ק"ח, עמוד א'.
↑  סנהדרין קה, ע"א.
↑  דניאל 2:15, דניאל מנסה לשכנע את אריוך "שר הטבחים" כלומר ראש יחידת הרצח היוצא להרוג את חכמי בבל, עליהם קצף מלך הכשדים, וביניהם החכמים היהודים. דניאל אומר לו: עַל מָה דָתָא מְהַחְצְפָה מִן קֳדָם מַלְכָּא? (מה הביא את הקצף והקשיחות - החוצפה של המלך? (פרשנים). בעקבתא דמשיחא... חוצפה יסגא, ייתכן שפירושו: הקצף - הכעס ירבה. (פרק חלק, בבלי סנהדרין
↑  Chutzpah, במילון מרים-ובסטר.
↑   א-חוצפה פשקוויל ביידיש
↑  תורגם לעברית: אלן דרשוביץ, חוצפה, (תרגום: ברוך קורות), תל אביב : הוצאת מטר, תשנ"ב 1992.
40 (מפיק מוזיקלי)

| --- | --- |

 לידה:  31 במרץ 1983 (בן 41) טורונטו, קנדה 
 שם לידה:  Noah James Shebib 
 מוקד פעילות:  קנדה 
 תקופת הפעילות:  מ-1999 
 מקום לימודים:  אוניברסיטת האקדמיה לאמנות, Royal St. George's College 
 סוגה:  מוזיקת היפ הופ, דאונטמפו, R&B עכשווי, היפ הופ קנדי 
 שפה מועדפת:  אנגלית קנדית 
 חברת תקליטים:  OVO סאונד 
 פרופיל ב-IMDb
 
נואה ג'יימס שביב (באנגלית: Noah James Shebib; נולד ב-31 במרץ 1983), הידוע בשם הבמה 40, הוא מפיק מוזיקלי, פזמונאי קנדי ושחקן ילד בעברו מטורונטו, אונטריו. הוא ידוע בעיקר בשיתוף הפעולה שלו עם הראפר הקנדי דרייק והפיק את כל אלבומיו. סגנון ההפקה של שביב, שלעיתים קרובות הוא מועט במפעם ואמביינט, נקשר מאוד למוזיקה של דרייק.
שביב ודרייק הם שניים ממייסדי חברת התקליטים OVO סאונד. שביב הפיק שירים גם עבור אמנים אחרים בהם ליל ויין, אלישיה קיז, אקשן ברונסון (אנ') וג'יימי פוקס.
ראשית חייו

נואה ג'יימס שביב הוא בנם של הבמאי דונלד שביב (אנ') והשחקנית טדה מור (אנ'), הידועה בהופעתה בסרט A Christmas Story מ-1983; היא הייתה בהריון איתו במהלך הפקת הסרט. מצד אמו, הוא נכדו של השחקן והמחנך מאבור מור (אנ') ונינו של דמות התיאטרון הקנדית דורה מאבור מור (אנ'). אביו הוא ממוצא לבנוני ואירי. יש לו שלוש אחיות גדולות, זואי, סוזאנה וצ'ונס. בילדותו למד בבית הספר במכללת רויאל סנט ג'ורג'.
קריירת משחק

שביב החל כשחקן ילד, ושיחק בתפקידים בתוכניות טלוויזיה ובסרטים. תפקידו הראשון היה בפרק "Go Eat Worms" בסדרת הטלוויזיה "צמרמורת" (אנ'). הוא שיחק גם בתפקיד מרכזי בסדרת הטלוויזיה Wind at My Back. תפקידו הידוע ביותר הגיע בשנות העשרה שלו, כאשר שיחק בסרט הדרמה "חמש ילדות יפות". היו לו גם תפקידים קטנים יותר ב-The Last Don וב-Perfect Pie; האחרון היה סרטו האחרון לפני שפרש ממשחק.
קריירה מוזיקלית

בתחילת הקריירה של נואה, לפני שהחל להפיק, פעל כתקליטן תחת שם הבמה DJ Decibel והופיע לצד אם סי אלייט (אוורט מקלין). שביב עבר בסופו של דבר מתקלוט להפקה מוזיקלית, ועבד עם אמנים מקומיים בטורונטו כמו אמפייר, קנמליס, סטולנרס, כריסטופר מוראלס וסוקרטס. הוא אימץ את שם הבמה "40 Days & 40 Nights" (ששונה מאוחר יותר ל-"40") בהמשך הקריירה שלו.
הוא החל לעבוד עם כוכב סדרת הדרמה "דגראסי - הדור הבא" (אנ') באותה התקופה, דרייק, בשנת 2005. כששביב החל לעבוד עם דרייק, במקור הוא היה רק מהנדס הקלטות ומיקס, ולא סיפק כתיבת שירים או הפקה. עם זאת, לאחר היום השלישי לעבודה, שביב החל לבנות מערכת יחסים בלעדית עם דרייק, והצהיר כי הם "הולכים להשתלט על העולם יחד".
פריצתו של שביב החלה ב-2009, כשהפיק את המיקסטייפ של דרייק, So Far Gone, יחד עם המפיק בוי-1דה מטורונטו. הוא הקליט ומיקסס את כלהשירים מתוך המיקסטייפ, ואף הפיק את רוב השירים מתוכו. בנוסף, הפיק את אלבום הבכורה של דרייק, Thank Me Later, ואלבומו השני, Take Care. באחרון, שביב הפיק כמעט את כל השירים מתוך האלבום. שביב הפיק גם את "I'm Single" מתוך המיקסטייפ No Ceillings של ליל ויין,‏ "Un-Thinkable (I'm Ready)" של אלישה קיז ו-"Demonstrate" לג'וג'ו.
בשנת 2012, שביב, לצד דרייק ואוליבר אל-קטיב, ייסד את חברת התקליטים OVO סאונד. בתחילה, מוזיקה שהופקה תחת החברה פורסמה בבלוג הלייבל להזרמה לפני שיצאה באופן רשמי. בהמשך השנה, שביב הפיק את אלבומו השלישי של דרייק, Nothing Was the Same, ולאחר מכן גם את אלבומו הרביעי, Views, ואלבומו החמישי, Scorpion.
חיים אישיים

בשנת 2005, בגיל 22, אובחן שביב כחולה בטרשת נפוצה. סיפורו האישי מוצג באופן בולט באתר האגודה הלאומית לטרשת נפוצה (אנ'), שם הוא מתאר חוויותיו עם המחלה, בתקווה כי על ידי יצירת מודעות ו"שיפור קשרים וידע בנושא תרשת נפוצה, נוכל לסיים את המחלה". אמו אובחנה גם כחולה בטרשת נפוצה.
פרסים ומועמדויות > פרסי גראמי

פרסי גראמי מוענקים מדי שנה על ידי האקדמיה הלאומית לאמנויות ומדעי הקלטה. 40 זכה בשני פרסים מתוך שלוש עשרה מועמדויות.
| שנה | עבודה מועמדת | פרס | תוצאה |
| --- | --- | --- | --- |
| 2012 | Loud (כטכנאי/מיקסר) | אלבום השנה | מועמדות |
| 2013 | Take Care (כמפיק וטכנאי/מיקסר) | אלבום הראפ הטוב ביותר | זכייה |
| 2013 | "The Motto" (כפזמונאי) | שיר הראפ הטוב ביותר | מועמדות |
| 2014 | "Started from the Bottom" (כפזמונאי) | שיר הראפ הטוב ביותר | מועמדות |
| 2014 | "Fuckin' Problems (Explicit)" (כפזמונאי) | שיר הראפ הטוב ביותר | מועמדות |
| 2015 | "0 to 100 / The Catch Up" (כפזמונאי) | שיר הראפ הטוב ביותר | מועמדות |
| 2015 | Beyoncé (כמפיק וטכנאי/מיקסר) | אלבום השנה | מועמדות |
| 2017 | Views (כמפיק וטכנאי/מיקסר) | אלבום השנה | מועמדות |
| 2017 | "Work" (כטכנאי/מיקסר) | הקלטת השנה | מועמדות |
| 2017 | "Come and See Me" (כפזמונאי) | שיר ה-R&B הטוב ביותר | מועמדות |
| 2019 | Scorpion (כטכנאי/מיקסר/פזמונאי) | אלבום השנה | מועמדות |
| 2019 | "God's Plan" (כטכנאי/מיקסר/פזמונאי) | הקלטת השנה | מועמדות |
| 2019 | "God's Plan" (כטכנאי/מיקסר/פזמונאי) | שיר השנה | מועמדות |
| 2019 | "God's Plan" (כטכנאי/מיקסר/פזמונאי) | שיר הראפ הטוב ביותר | זכייה |
הערות שוליים

1 2  Noah "40" Shebib: The rap on MS (אורכב 28.05.2017 בארכיון Wayback Machine) "National MS Society". Accessed on August 14, 2013.
↑  August 10, CBC Radio ·. "OVO producer Noah '40' Shebib and his sister Suzanna empower youth through hip hop - CBC Radio". Cbc.ca. נבדק ב-26 בדצמבר 2018. {{cite web}}:  (עזרה)
↑  "Noah '40' Shebib: Recording Drake's 'Headlines'". Soundonsound.com. נבדק ב-26 בדצמבר 2018. {{cite web}}:  (עזרה)
↑  "Interview: Noah "40" Shebib Talks Drake, "Take Care," and The History of Toronto Hip-Hop". Complex.com. נבדק ב-1 ביולי 2016. {{cite web}}:  (עזרה)
↑  Scott, Cece M. "Tedde Morre strongly rooted In Canadian theatre". Active Life. נבדק ב-10 ביוני 2020. {{cite web}}:  (עזרה)
↑  Noah's acting career "IMDb". Accessed on April 7, 2010.
↑  The Acting Career of Drake's Producer Noah "40" Shebib "Complex". Accessed on August 14, 2013
1 2 3  Tinker, Ben (2012-04-17). "The beat goes on for music producer diagnosed with multiple sclerosis". Thechart.blogs.cnn.com. נבדק ב-2012-04-17.
1 2  Noah '40' Shebib: Recording Drake's 'Headlines' "Sound On Sound". Accessed on August 14, 2013.
↑  Noah "40" Shebib interview on Take Care by Drake. "GQ". Accessed on August 14, 2013.
↑  Noah Shebib Credits. "AllMusic". August 14, 2013.
↑  Drake - Take Care Album Credits "Hip Hop n More". Accessed on August 14, 2013.
↑  OVO Blog "October's Very Own". Accessed on August 14, 2013.
↑  The Drake Dream Team. "The Hollywood Reporter". Accessed on August 14, 2013.
↑  Drake's New Album. "The Huffington Post". Accessed on August 14, 2013.
↑  "Noah "40" Shebib | The Recording Academy". Grammy.com. נבדק ב-2017-05-24.
| --- | --- |
בקרת זהויות :  MusicBrainz: 9759df23-f2a5-4887-8926-e62ef15d7e6c
אן האצ'ינסון

| --- | --- |

משפטה של אן האצ'ינסון
 לידה:  1591 אלפורד, הממלכה המאוחדת 
 נרצחה:  1643 (בגיל 52 בערך) הולנד החדשה, הרפובליקה ההולנדית 
 שם לידה:  Anne Marbury 
 מדינה:  ממלכת אנגליה 
 השכלה:  חינוך ביתי 
 מעסיק:  סוחר 
 השקפה דתית:  נצרות פרוטסטנטית 
 בן או בת זוג:  ויליאם האצ'ינסון 
 פרסים והוקרה:  היכל התהילה הלאומי לנשים (1994)  חברת היכל התהילה לנשות מורשת רוד איילנד 
 www.annehutchinson.com
 
אן האצ'ינסון (באנגלית: Anne Hutchinson‏ ;1591 – 1643) הייתה מתיישבת פוריטנית במושבת מסצ'וסטס, שכפירתה הדתית הובילה למחלוקת שהיוותה אבן דרך בגיבוש דפוסי הפלורליזם הדתי בארצות הברית. לבסוף נודתה וגורשה מהמושבה. כיום היא זכורה כסמל אמריקאי של חופש הדת.
קורות חיים

האצ'ינסון נולדה בשם אן מרברי (Marbury) באלפורד (Alford) שבאזור לינקולנשייר, אנגליה, בתו של פרנסיס, כומר אנגליקני ומורה בבית ספר. אביה היה בעל נטייה פוריטנית חזקה. בצעירותו ספג ביקורת נוקבת מהכנסייה ועמד למשפט פומבי. נכלא לשנתיים באשמת כפירה וב-1580, בהיותו בן 25, שוחרר והותר לו ללמד ולחזור לתפקידו. נולדו לו 3 ילדים מאשתו הראשונה שנפטרה צעירה, ועוד 12 ילדים שהגיעו לבגרות מאשתו השנייה. בשל יחסו האוהד של אביה להשכלה, זכתה אן לחינוך ברמה גבוהה ממקובל עבור בנות בתקופתה. אביה נפטר באופן פתאומי בגיל 55 כשהיה בשיא הקריירה שלו בלונדון.
לאחר נישואיה לוויליאם האצ'ינסון החלו בני הזוג להימנות על בני קהילתו של המטיף הפוריטני ג'ון קוטון. כמו כן הושפעו מאחיו של ויליאם שהיה גם הוא כומר צעיר והלך בדרך דומה. שני הכמרים הטיפו להתנהגות אישית של חסד כגורם מכריע בישועת האל וכן על התחברות טקסית עם החסד האלוהי בדרך של "לידה מחדש". עבודת האל שלהם כללה כינוסים ארוכים בהם היו דרשות, שיחות וויכוחים דתיים ובהם יכלו לקחת חלק גם נשים. ב-1632 הועמד ג'ון קוטון למשפט על דרכו הנונקונפרומיסטית. בשנת 1633 הוא אולץ להגר לאמריקה ובני הזוג האצ'ינסון נסעו אחריו, עם 11 ילדיהם, למושבת בוסטון שבניו אינגלנד.
בבוסטון החלה האצ'ינסון לסייע לנזקקים, לארח פגישות דת של נשים ואף לשאת דרשות בנושאי דת. הפופולריות שלה גברה, והיא החלה לארח גם פגישות דת של גברים, בהם מושל המושבה, הנרי ויין (אנ'). היא הטיפה לפרשנות קלוויניסטית שלא תאמה את הפרשנות הדומיננטית במושבה. הפופולריות שלה באזור בוסטון גרמה לקרע דתי שאיים להפר את האחדות הפוריטנית באזור בוסטון. בתקופה זו מארי דייר הפכה להיות בין תומכיה הבולטים. בשנת 1637 נשפטה על ידי המושל החדש, ג'ון וינתרופ (אנ'), בעוון כפירה דתית והורשעה. בשנת 1638 נגזרה עליה החרמה והיא גורשה מאזור בוסטון. בעידודו של רוג'ר ויליאמס (אנ'), מייסד פרובידנס, הגיעה האצ'ינסון לפרובידנס עם רבים מתומכיה ושם ייסדה קהילה חדשה, מושבת רוד איילנד ומטעי פרובידנס, שלימים הפכה לרוד איילנד, אחת מ-13 המושבות המייסדות של ארצות הברית.
האיומים על חייה נמשכו, ולאחר מות בעלה עברה האצ'ינסון לאזור השלטון ההולנדי מדרום לרוד איילנד, אזור שכיום נמצאת בו שכונת הברונקס בעיר ניו יורק.
מותה

בשנת 1643 נרצחו האצ'ינסון וחלק מילדיה במתקפת אינדיאנים משבט הסיוואנוי (אנ') במהלך מלחמת קיפט (אנ'). בתה בת ה-9 סוזנה נלקחה בשבי האינדיאנים, ולאחר מכן נמכרה לאנגלים, נישאה וילדה 11 ילדים.
לילדיה שנישאו היו צאצאים רבים וחלקם הגיעו לעמדות בכירות בארצות הברית, בהם 3 נשיאים (פרנקלין דלאנו רוזוולט, ג'ורג' הרברט ווקר בוש וג'ורג' ווקר בוש), הסנאטורים מיט רומני וסטיבן דאגלס, כמו כן גם מזכיר השיכון והפיתוח העירוני של ארצות הברית ה-3, ג'ורג' רומני, שופט בית המשפט העליון, אוליבר ונדל הולמס הבן ואף השחקן טד דנסון.
חנינתה

בשנת 1987 חנן אותה מושל מסצ'וסטס, מייקל דוקאקיס, במלאת 350 שנה לגירושה מהמושבה.
ראו גם

מארי דייר
הערות שוליים

↑  Gloria Lota, john cotton american colonial leader, Encyclopeadia Britannica
| --- | --- |
בקרת זהויות :  NLI: 987007370868805171  BnF: cb12043642k (data)  GND: 119195046  ISNI: 0000 0000 7359 9465  LCCN: n80020346  NLA: 61539914  NTA: 071695044  SELIBR: 314488  SNAC: w6ks7zbr  SUDOC: 028643070  VIAF: 52493768   WorldCat (עם VIAF): 52493768 
ערך זה הוא קצרמרבנושא אישים. אתם מוזמנים לתרום לוויקיפדיה ו.
משטרת מינסק

| --- | --- |
תג היחידה של המשטרה
 מידע כללי
 מדינה:  בלארוס 
 תאריך הקמה:  1920 
 מטה מרכזי:  מינסק 
 guvd.gov.by
 
ניידת משטרה במינסק
משטרת העיר מינסק הידועה בשם המינהל הראשי לענייני פנים של עיריית מינסק (בבלארוסית: Галоўнае ўпраўленне ўнутраных спраў Мінск Гарвыканкама, ברוסית: Главное управление внутренних дел Минск Горисполкома) הוא כוח המשטרה העירוני הראשי בבירה הבלארוסית, העיר מינסק וזהו הגוף העיקרי האחראי לאכיפת חוק וניהול חקירות פשיעה בעיר. למינסק יש את המספר הגדול ביותר של שוטרים מבין הערים ברפובליקות הפוסט-סובייטיות. זהו גם אחד מכוחות המשטרה הפעילים ביותר בבלארוס בשל היות מינסק למרכז של מחאות רבות נגד השלטון.
היסטוריה

הכוח הוקם כמנהל ראשי של המיליציה של הפועלים והאיכרים ברפובליקה הסובייטית הסוציאליסטית של בלארוס ב-30 בנובמבר 1920. ב-10 ביולי 1934 המנהל הפכה לגוף של קומיסריון הפנים העממי, שהוקם באותו יום במוסקבה. אחת המשימות העיקריות של הנהלת הגוף במינסק הייתה לאכוף את האידאולוגיה הקומוניסטית שהטילה המפלגה הקומוניסטית של ברית המועצות. במארס 1946 הוחלף הקומיסריון במשרד הפנים של ברית המועצות .
בצו של משרד הפנים של בלארוס הסובייטית מ-2 ביוני 1947, הוחלט על הקמת שתי מחלקות חדשות במשטרה שנועדו לחזק את המאבק בגנבת רכוש המדינה והרכוש הציבורי.
ב-5 ביוני 1991 הוציא משרד הפנים של הרפובליקה צו שהציב את משטרת מינסק תחת סמכותו של משרד הפנים.
ארגון ומבנה > יחידת הסיור

יחידת המבצעים נטלה חלק בדיכוי מחאות, כולל מחאות יום העצמאות.
ארגון ומבנה > משטרת התנועה

יחידת משטרת התנועה הממלכתית אחראית לבטיחות בדרכים ברחובות מינסק. היחידה משתמשת כיום בשלושה סוגים של אופנועים, כולל ב.מ.וו. גרמני, שנרכש בשנת 2017. היחידה הייתה מעורבת בשערוריות רבות, כולל מקרה באוגוסט 2017, שבו שוטר שבר חלון רכב וגרר את הנהג החוצה לרחוב.
ארגון ומבנה > היחידה לחקירות פליליות

היחידה לחקירות פליליות אחראית לחקירת פשעים אלימים. היחידה בדרך כלל משתפת פעולה עם ה-FBI האמריקאי וה-FSB הרוסי כדי להילחם בפשעים מתקדמים מבחינה טכנולוגית.
ארגון ומבנה > יחידת הביטחון וההגנה

היחידה לביטחון והגנה מספקת אבטחה במהלך אירועים ציבוריים בבירה. מאז 2013, שוטרי המחלקה נדרשים ללמוד אנגלית.